Þetta skjal inniheldur samþykktar vöruupplýsingar fyrir Orfadin, með breytingum frá fyrri aðferð sem hefur áhrif á upplýsingar um vöruna (EMEA/H/C/000555/IB/0082) auðkenndar.

Nánari upplýsingar er að finna á vefsíðu Lyfjastofnunar Evrópu: https://www.ema.europa.eu/en/medicines/human/EPAR/Orfadin























VIÐAUKI I

SAMANTEKT Á EIGINLEIKUM LYFS 


1.	HEITI LYFS

Orfadin 2 mg hörð hylki
Orfadin 5 mg hörð hylki
Orfadin 10 mg hörð hylki
Orfadin 20 mg hörð hylki


2.	INNIHALDSLÝSING

Hvert hylki inniheldur 2 mg nitisínón.
Hvert hylki inniheldur 5 mg nitisínón.
Hvert hylki inniheldur 10 mg nitisínón.
Hvert hylki inniheldur 20 mg nitisínón.
Sjá lista yfir öll hjálparefni í kafla 6.1.


3.	LYFJAFORM

Hart hylki.
Hvít/ógegnsæ hylki (6x16 mm) áletruð „NTBC 2mg” með svörtum stöfum. 
Hvít/ógegnsæ hylki (6x16 mm) áletruð „NTBC 5mg” með svörtum stöfum. 
Hvít/ógegnsæ hylki (6x16 mm) áletruð „NTBC 10mg” með svörtum stöfum. 
Hvít/ógegnsæ hylki (6x16 mm) áletruð „NTBC 20mg” með svörtum stöfum. 
Í hylkjunum er beinhvítt, næstum hvítt, duft.


4.	KLÍNÍSKAR UPPLÝSINGAR

4.1	Ábendingar

Arfgengur týrósíndreyri af gerð 1 (HT‑1)
Orfadin er ætlað til að meðhöndla fullorðna sjúklinga og börn (af öllum aldurshópum) með staðfesta sjúkdómsgreiningu á arfgengum týrósíndreyra af gerð 1 (HT‑1), samhliða því að týrósín og fenýlalanín er takmarkað í fæðu.

Sortumiga (AKU)
Orfadin er ætlað til að meðhöndla fullorðna sjúklinga með sortumigu (AKU).

4.2	Skammtar og lyfjagjöf

Skammtar

HT‑1:
Læknir sem reynslu hefur af meðferð HT‑1 sjúklinga skal hefja og hafa umsjón með meðferð með nitisínóni.

Meðferð við öllum arfgerðum sjúkdómsins skal hefja eins fljótt og auðið er til að lengja lifun og forðast fylgikvilla á borð við lifrarbilun, krabbamein í lifur og nýrnasjúkdóma. Samhliða meðferð með nitisínóni þarf að gæta þess að fæðan sem neytt er sé snauð af fenýlalaníni og týrósíni og fylgja skal því eftir með mælingum á amínósýrum í plasma (sjá kafla 4.4 og 4.8).

Upphafsskammtur HT‑1
Í upphafi er ráðlagður dagskammtur til inntöku fyrir börn og fullorðna 1 mg/kg líkamsþyngdar. Aðlaga ber skammtinn af nitisínóni einstaklingsbundið. Mælt er með því að gefa skammtinn einu sinni á dag. Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

Skammtaaðlögun HT‑1
Við reglulegt eftirlit er rétt að fylgjast með súkkínýlasetóni í þvagi, mæligildum úr lifrarprófum og alfa‑fetópróteingildum (sjá kafla 4.4). Ef súkkínýlasetón í þvagi greinist ennþá mánuði eftir að meðferð með nitisínóni hefst, skal auka skammtinn af nitisínóni í 1,5 mg/kg líkamsþyngdar/dag. Nauðsynlegt kann að reynast að nota skammt sem nemur 2 mg/kg líkamsþyngdar/dag á grundvelli mats á öllum lífefnafræðilegum breytum. Líta skal á þann skammt sem hámarksskammt fyrir alla sjúklinga.
Ef lífefnafræðileg svörun er fullnægjandi ber einungis að aðlaga skammtinn í samræmi við aukningu á líkamsþyngd.

Meðan verið er að hefja meðferð, þegar skipt er úr skömmtun tvisvar á dag yfir í einu sinni á dag eða ef versnun verður, getur, auk framannefndra prófa, þurft að fylgjast nánar með öllum aðgengilegum lífefnafræðilegum breytum (þ.e. súkkínýlasetóni í plasma, 5‑amínólevúlínati (ALA) í þvagi og virkni porfóbílínógen (PBG)‑sýntasa í rauðkornum).

AKU:
Læknir sem reynslu hefur af meðferð AKU sjúklinga skal hefja og hafa umsjón með meðferð með nitisínóni.

Ráðlagður skammtur fyrir fullorðna með AKU er 10 mg einu sinni á dag.

Sérstakir sjúklingahópar
Það eru engar sérstakar ráðleggingar handa öldruðum eða sjúklingum með skerta nýrna- eða lifrarstarfsemi.

Börn
HT‑1: Ráðlagður skammtur í mg/kg líkamsþyngdar er sá sami fyrir börn og fullorðna.
Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

AKU: Ekki hefur verið sýnt fram á öryggi og verkun Orfadin hjá börnum með AKU á aldrinum 0 til 18 ára. Engar upplýsingar liggja fyrir.

Lyfjagjöf
Opna má hylkið og blanda innihaldinu við lítið magn vatns eða fljótandi fæðu rétt fyrir neyslu.

Orfadin fæst einnig sem 4 mg/ml mixtúra, dreifa fyrir börn og aðra sjúklinga sem eiga erfitt með að gleypa hylki.

Ef meðferð með nitisínóni er hafin með mat er ráðlagt að það sé gert að fastri venju, sjá kafla 4.5.

4.3	Frábendingar

Ofnæmi fyrir virka efninu eða einhverju hjálparefnanna sem talin eru upp í kafla 6.1.

Mæður sem fá nitisínón mega ekki hafa barn á brjósti (sjá kafla 4.6 og 5.3).

4.4	Sérstök varnaðarorð og varúðarreglur við notkun

Heimsóknir til eftirlits skulu fara fram á 6 mánaða fresti. Mælt er með tíðari heimsóknum ef aukaverkanir koma í ljós.

Eftirlit með styrk týrósíns í plasma 
Mælt er með að augu séu skoðuð með raufljósi áður en meðferð með nitisínóni er hafin og síðan reglulega, a.m.k. einu sinni á ári. Ef fram koma sjónvandamál hjá sjúklingi meðan á meðferð með nitisínóni stendur ber tafarlaust að láta augnlækni skoða hann. 

HT‑1: Staðfesta skal hvort sjúklingurinn fylgi ráðlögðu mataræði og mæla skal styrk týrósíns í plasma. Taka skal upp mataræði með enn frekari takmörkun á týrósíni og fenýlalaníni ef týrósíngildi í plasma er yfir 500 míkrómólum/l. Ekki er mælt með því að lækka styrk týrósíns í plasma með því að minnka eða hætta notkun nitisínóns, því að umbrotsgallinn getur valdið því að klínískt ástand sjúklingsins versni.

AKU: Fylgjast skal með magni týrósíns í plasma hjá sjúklingum sem fá glærukvilla. Taka skal upp mataræði með takmörkun á týrósíni og fenýlalaníni til að halda týrósíngildi í plasma undir 500 míkrómólum/l. Að auki skal hætta notkun nitisínóns tímabundið og hefja má notkun þess að nýju þegar einkennin hafa gengið til baka.

Eftirlit með lifur
HT‑1: Fylgjast skal reglulega með lifrarstarfsemi með lifrarprófum og lifrarmyndatöku. Einnig er mælt með því að fylgjast með styrk alfa-fetópróteins í sermi. Aukning á styrk alfa‑fetópróteins í sermi getur verið teikn um ófullnægjandi meðferð. Ef í ljós kemur að alfa‑fetóprótein er að aukast eða teikn eru um hnúta í lifur hjá sjúklingum ber ávallt að meta hvort um illkynja vöxt sé að ræða í lifur.

Eftirlit með blóðflögum og hvítum blóðkornum
Mælt er með að fylgst sé reglulega með fjölda blóðflagna og hvítra blóðkorna, bæði hjá HT‑1 og AKU sjúklingum, þar sem nokkur tilvik um afturkræfa blóðflagnafæð og hvítfrumnafæð komu í ljós meðan á klínísku mati á HT‑1 stóð.

Samhliða notkun með öðrum lyfjum
[bookmark: _Hlk3362763]Nitisínón er í meðallagi öflugur CYP 2C9-hemill. Því getur meðferð með nitisínóni valdið aukinni plasmaþéttni lyfja sem gefin eru samhliða og umbrotna að mestu fyrir tilstilli CYP 2C9. Hafa skal náið eftirlit með sjúklingum sem hafa fengið nitisínón og fá samhliða lyf með þröngan meðferðarstuðul sem umbrotna fyrir tilstilli CYP 2C9, svo sem warfarín og fenýtóín. Hugsanlega þarf að aðlaga skammta þeirra lyfja sem gefin eru samhliða (sjá kafla 4.5).

4.5	Milliverkanir við önnur lyf og aðrar milliverkanir

[bookmark: _Hlk3361805]Nitisínón umbrotnar in vitro af CYP 3A4 og því kann að vera þörf á að aðlaga skammta þegar nitisínón er gefið samhliða lyfjum sem hemla eða virkja það ensím.

Á grundvelli upplýsinga úr klínískri rannsókn á milliverkunum þar sem 80 mg af nitisínóni voru gefin við stöðugt ástand er nitisínón í meðallagi öflugur CYP 2C9-hemill (2,3‑föld hækkun á AUC gildi tólbútamíðs) og þess vegna getur meðferð með nitisínóni hugsanlega aukið plasmaþéttni lyfja sem gefin eru samhliða og umbrotna að mestu fyrir tilstilli CYP 2C9 (sjá kafla 4.4).
Nitisínón er veikur virkir CYP 2E1 (30% lækkun á AUC gildi klórsoxasóns) og veikur hemill OAT1 og OAT3 (1,7‑föld hækkun á AUC gildi fúrósemíðs), en nitisínón hamlaði hins vegar ekki CYP 2D6 (sjá kafla 5.2).

Engar rannsóknir hafa verið gerðar sérstaklega á milliverkunum við mat með Orfadin hörðum hylkjum. Hins vegar hefur nitisínón verið gefið með mat meðan verið var að afla upplýsinga um virkni og öryggi. Ef meðferð með nitisínóni í Orfadin hörðum hylkjum er hafin með mat er ráðlagt að það sé gert að fastri venju, sjá kafla 4.2.

4.6	Frjósemi, meðganga og brjóstagjöf

Meðganga
Ekki liggja fyrir neinar fullnægjandi rannsóknir um notkun nitisínóns á meðgöngu. Dýrarannsóknir hafa sýnt eiturverkanir á æxlun (sjá kafla 5.3). Hugsanleg áhætta fyrir menn er ekki þekkt. Ekki má nota Orfadin á meðgöngu nema meðferð með nitisínóni sé nauðsynleg vegna sjúkdómsástands konunnar. Nitisínón berst yfir fylgju hjá mönnum.

Brjóstagjöf
Ekki er þekkt hvort nitisínón skilst út í brjóstamjólk. Í dýrarannsóknum hafa komið fram aukaverkanir eftir got vegna útsetningar fyrir nitisínóni í mjólk. Mæður sem fá nitisínón mega því ekki hafa barn á brjósti vegna þess að ekki er hægt að útiloka áhættu fyrir börn sem eru á brjósti (sjá kafla 4.3 og 5.3).

Frjósemi
Ekki liggja fyrir neinar rannsóknir á áhrifum nitisínóns á frjósemi.

4.7	Áhrif á hæfni til aksturs og notkunar véla

Orfadin hefur lítil áhrif á hæfni til aksturs og notkunar véla. Aukaverkanir sem tengjast augum (sjá kafla 4.8) geta haft áhrif á sjónina. Ef sjónin hefur orðið fyrir áhrifum ætti sjúklingurinn ekki aka eða nota vélar þar til áhrifin hafa liðið hjá.

4.8	Aukaverkanir

Samantekt á öryggi
Vegna verkunarmáta síns hækkar nitisínón týrósíngildi hjá öllum sjúklingum sem fá meðferð með nitisínóni. Aukaverkanir tengdar augum, svo sem tárubólga, ógegnsæi glæru, glærubólga, ljósfælni og augnverkur, sem tengjast hækkuðum týrósíngildum eru því algengar, bæði hjá HT‑1 og AKU sjúklingum. Aðrar algengar aukaverkanir hjá HT‑1 sjúklingum eru blóðflagnafæð, hvítfrumnafæð og kyrningafæð. Skinnflagningsbólga er sjaldgæfari.

[bookmark: OLE_LINK2]Tafla yfir aukaverkanir
Aukaverkanirnar sem fram koma hér á eftir eru skráðar samkvæmt MedDRA líffæraflokkun og heildartíðni og eru byggðar á upplýsingum úr klínískum rannsóknum hjá sjúklingum með HT‑1 og AKU og reynslu eftir markaðssetningu við HT‑1. Tíðnin er skilgreind sem mjög algengar (≥1/10), algengar (≥1/100 til <1/10), sjaldgæfar (≥1/1.000 til <1/100), mjög sjaldgæfar (≥1/10.000 til <1/1.000), koma örsjaldan fyrir (<1/10.000) og tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst.

	[bookmark: _Hlk50812241]MedDRA líffæraflokkun

1Tíðnin er byggð á einni klínískri rannsókn á AKU.
2Hækkuð týrósíngildi tengjast aukaverkunum í augum. Sjúklingar í AKU rannsókninni voru ekki á mataræði með takmörkun á týrósíni og fenýlalaníni.

Lýsing á völdum aukaverkunum
Meðferð með nitisínóni leiðir til hækkaðra týrósíngilda. Hækkuð týrósíngildi hafa verið tengd aukaverkunum frá augum, eins og ógegnsæi glæru og herslisvefsmyndun hjá HT‑1 og AKU sjúklingum. Takmörkun á týrósíni og fenýlalaníni í fæðunni ætti að takmarka eiturverkanir sem tengjast þessari tegund týrósíndreyra með því að lækka týrósíngildi (sjá kafla 4.4).
Í klínískum rannsóknum á HT‑1 var kyrningafæð aðeins alvarleg í sjaldgæfum tilvikum (<0,5x109/l) og tengdist ekki sýkingum. Áframhaldandi meðferð með nitisínóni dró úr aukaverkunum sem höfðu áhrif á blóð og eitla samkvæmt MedDRA líffæraflokkuninni.

Börn
Upplýsingar um öryggi lyfsins við HT‑1 eru að mestu leyti byggðar á börnum, þar sem hefja skal meðferð eins fljótt og greining á arfgengum týrósíndreyra af gerð 1 (HT‑1) liggur fyrir. Upplýsingar úr klínískri rannsókn og eftir markaðssetningu benda ekki til þess að öryggi lyfsins sé ólíkt hjá mismunandi undirhópum barna eða frábrugðið öryggi lyfsins hjá fullorðnum sjúklingum.

Tilkynning aukaverkana sem grunur er um að tengist lyfinu
Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Ef einstaklingar sem ástunda eðlilegt mataræði, án takmörkunar á týrósíni og fenýlalaníni, neyta nitisínóns af vangá hljótast af því hækkuð týrósíngildi. Hækkuð týrósíngildi hafa verið tengd eiturverkunum á augu, húð og taugakerfi. Takmörkun á týrósíni og fenýlalaníni í fæðunni ætti að takmarka eiturverkanir sem tengjast þessari tegund týrósíndreyra. Engar upplýsingar liggja fyrir um sértæka meðferð við ofskömmtun.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Önnur meltingarfæra- og efnaskiptalyf. Ýmis meltingarfæra- og efnaskiptalyf, ATC flokkur: A16A X04.

Verkunarháttur
Nitisínón er samkeppnishemill við 4‑hýdroxýfenýlpýrúvat díoxýgenasa, sem er annað skrefið í umbroti týrósíns. Með því að hamla eðlilegu niðurbroti týrósíns hjá sjúklingum með HT‑1 og AKU, kemur nitisínón í veg fyrir uppsöfnun skaðlegra umbrotsefna í kjölfar myndunar 4‑hýdroxýfenýlpýrúvat díoxýgenasa.

Hinn lífefnafræðilegi galli sem einkennir HT‑1 felst í skorti á fúmarýlasetóasetat hýdrólýasa, sem er lokaensímið í niðurbroti týrósíns. Nitisínón kemur í veg fyrir uppsöfnun hinna eitruðu milliefna maleylasetóasetats og fúmarýlasetóasetats. Að öðrum kosti breytast þessi milliefni í hin eitruðu umbrotsefni, súkkínýlasetón og súkkínýlasetóasetat. Súkkínýlasetón hamlar efnasmíðaferli porfýríns, sem veldur uppsöfnun 5‑amínólevúlínats.

Hinn lífefnafræðilegi galli sem einkennir AKU felst í skorti á hómógentisat 1,2 díoxýgenasa, þriðja ensíminu í niðurbroti týrósíns. Nitisínón kemur í veg fyrir uppsöfnun hins skaðlega umbrotsefnis hómógentis sýru (HGA), sem að öðrum kosti leiðir til vefjadökknunar í liðum og brjóski og þar með þróun klínískra einkenna sjúkdómsins.

Lyfhrif
Hjá sjúklingum með HT‑1 veldur meðferð með nitisínóni því að umbrot porfýríns færist í eðlilegt horf þannig að virkni porfóbílínógen-sýntasa í rauðkornum verður eðlileg og 5‑amínólevúlínats í þvagi sömuleiðis, útskilnaður súkkínýlasetóns í þvagi minnkar, styrkur týrósíns í plasma eykst og útskilnaður fenólínsýru í þvagi eykst. Upplýsingar sem liggja fyrir úr meðferðarrannsókn benda til þess að hjá yfir 90% sjúklinga hafi súkkínýlasetón í þvagi færst í eðlilegt horf á fyrstu viku meðferðar. Súkkínýlasetón ætti ekki að greinast í þvagi eða plasma þegar skammtur nitisínóns hefur verið aðlagaður eins og best verður á kosið.

Hjá sjúklingum með AKU dregur meðferð með nitisínóni úr uppsöfnun HGA. Fyrirliggjandi gögn úr klínískri rannsókn sýna 99,7% lækkun á HGA í þvagi og 98,8% lækkun á HGA í sermi eftir meðferð með nitisínóni samanborið við ómeðhöndlaða samanburðarsjúklinga eftir 12 mánaða meðferð.

Verkun og öryggi við HT‑1
Klíníska rannsóknin var opin og án samanburðar. Skömmtunartíðnin í rannsókninni var tvisvar á dag. Lífslíkur eftir 2, 4 og 6 ára meðferð með nitisíóni eru teknar saman í töflunni hér að neðan.
	NTBC rannsókn (N=250)

	Aldur við upphaf meðferðar
	2 ár
	4 ár
	6 ár

	≤ 2 mánuðir
	93%
	93%
	93%

	≤ 6 mánuðir
	93%
	93%
	93%

	> 6 mánuðir
	96%
	95%
	95%

	Í heild
	94%
	94%
	94%



Gögn úr rannsókn sem var notuð til samanburðar (van Spronsen et al., 1994) sýndu fram á eftirfarandi lífslíkur.
	Aldur við upphaf einkenna
	1 ár
	2 ár

	< 2 mánuðir
	38%
	29%

	> 2‑6 mánuðir
	74%
	74%

	> 6 mánuðir
	96%
	96%



Meðferð með nitisínóni reyndist einnig minnka hættuna á að fram kæmi lifrarfrumukrabbamein samanborið við sögulegar upplýsingar um meðferð með takmörkunum í mataræði eingöngu. Þegar meðferð var hafin snemma reyndist það enn minnka hættuna á að fram kæmi lifrarfrumukrabbamein.

Líkur á því að ekkert lifrarfrumukrabbamein kæmi fram eftir 2, 4 og 6 ár við meðferð með nitisínóni, hjá sjúklingum sem voru á aldrinum 24 mánaða eða yngri við upphaf meðferðar og hjá þeim sem voru eldri en 24 mánaða við upphaf meðferðar, koma fram í eftirfarandi töflu:

	NTBC rannsókn (N=250)

	
	Fjöldi sjúklinga
	Líkur á engu lifrarfrumukrabbameini (95% öryggisbil)

	
	við upphaf
	eftir 2 ár
	eftir 4 ár
	eftir 6 ár
	eftir 2 ár
	eftir 4 ár
	eftir 6 ár

	Allir sjúklingar
	250
	155
	86
	15
	98%
(95; 100)
	94%
(90; 98)
	91%
(81; 100)

	Aldur við upphaf ≤24 mánuðir
	193
	114
	61
	8
	99%
(98; 100)
	99%
(97; 100)
	99%
(94; 100)

	Aldur við upphaf >24 mánuðir
	57
	41
	25
	8
	92%
(84; 100)
	82%
(70; 95)
	75%
(56; 95)



Í alþjóðlegri könnun á sjúklingum með HT‑1 í meðferð með takmörkunum á mataræði eingöngu kom í ljós að lifrarfrumukrabbamein hafði greinst hjá 18% sjúklinga á aldrinum 2 ára og eldri.

Rannsókn var gerð til að meta lyfjahvörf, verkun og öryggi skömmtunar einu sinni á dag samanborið við skömmtun tvisvar á dag hjá 19 sjúklingum með HT‑1. Enginn klínískt marktækur munur var á aukaverkunum eða öðru öryggismati á milli skömmtunar einu sinni eða tvisvar á dag. Enginn sjúklingur sýndi greinanleg súkkínýlasetóngildi í lok meðferðar með skömmtun einu sinni á dag. Rannsóknin gefur til kynna að gjöf einu sinni á dag sé örugg og áhrifarík fyrir sjúklinga á öllum aldri. Takmarkaðar upplýsingar liggja hins vegar fyrir um sjúklinga með líkamsþyngd <20 kg.

Verkun og öryggi við AKU
Sýnt hefur verið fram á verkun og öryggi 10 mg af nitisínóni einu sinni á dag við meðferð hjá fullorðnum sjúklingum með AKU í slembiraðaðri, 48 mánaða samanburðarrannsókn með samhliða hópum án meðferðar (no‑treatment) hjá 138 sjúklingum (69 fengu meðferð með nitisínóni), sem var blinduð fyrir matsaðilum (evaluator blinded). Aðalendapunkturinn var áhrifin á gildi HGA í þvagi; 99,7% lækkun eftir meðferð með nitisínóni samanborið við ómeðhöndlaða samanburðarsjúklinga kom í ljós eftir 12 mánuði. Sýnt var fram á að meðferð með nitisínóni hafði tölfræðilega marktæk jákvæð áhrif á cAKUSSI, litarefni í augum, litarefni í eyrum, beinrýrð í mjöðm og fjölda verkjaðra hryggjarsvæða samanborið við ómeðhöndlaða samanburðarsjúklinga. cAKUSSI er samsett stig fyrir litarefni í augum og eyrum, steina í nýrum og blöðruhálskirtli, ósæðarþröng, beinrýrð, beinbrot, rof í sinum/liðböndum/vöðvum, herðakistil, hryggskekkju, liðskipti og aðrar birtingarmyndir AKU. Þessi lækkuðu HGA gildi hjá sjúklingum sem fengu nitisínón hægðu þannig á vefjadökknunarferlinu og drógu úr klínískum einkennum, sem leiddi til hægari framvindu sjúkdómsins.

Tilkynnt var um tilvik tengd augum, svo sem glærukvilla og augnverk, sýkingar, höfuðverk og þyngdaraukningu, með hærri tíðni hjá sjúklingum sem fengu meðferð með nitisínóni heldur en hjá ómeðhöndluðum sjúklingum. Glærukvilli leiddi til þess að stöðva þurfti meðferð tímabundið eða varanlegra hjá 14% sjúklinga sem fengu nitisínón en gekk til baka þegar meðferð með nitisínóni var hætt.

Engar upplýsingar liggja fyrir um sjúklinga > 70 ára.

5.2	Lyfjahvörf

Engar rannsóknir hafa farið fram sérstaklega til að kanna frásog, dreifingu, umbrot og brotthvarf nitisínóns. Hjá 10 heilbrigðum karlkyns sjálfboðaliðum var lokahelmingunartími (miðgildi) nitisínóns í plasma 54 klst. (á bilinu 39 til 86 klst.) eftir að gefinn hafði verið stakur skammtur af nitisínón hylkjum (1 mg/kg líkamsþyngdar). Þýðisgreining á lyfjahvörfum hefur verið framkvæmd hjá 207 einstaklinga hópi HT‑1 sjúklinga. Komist var að þeirri niðurstöðu að úthreinsun væri 0,0956 l/kg líkamsþyngdar/dag og helmingunartími 52,1 klst.

Rannsóknir in vitro þar sem notuð voru frymisnet úr mannalifrum og cDNA‑tjáð P450 ensím hafa sýnt takmarkað CYP 3A4‑miðlað umbrot.

Á grundvelli upplýsinga úr klínískri rannsókn á milliverkunum þar sem 80 mg af nitisínóni voru gefin við stöðugt ástand olli nitisínón 2,3‑faldri aukningu AUC∞ hjá CYP 2C9 hvarfefninu tólbútamíði, sem gefur til kynna í meðallagi mikla hemlun CYP 2C9. Nitisínón olli u.þ.b. 30% lækkun á AUC∞ klórsoxasóns, sem gaf til kynna veika virkjun CYP 2E1. Nitisínón hamlar ekki CYP 2D6 því AUC∞ metoprólóls varð ekki fyrir áhrifum af gjöf nitisínóns. AUC∞ fúrósemíðs jókst 1,7‑falt, sem gaf til kynna veika hemlun OAT1/OAT3 (sjá kafla 4.4 og 4.5).

Á grundvelli rannsókna in vitro er ekki búist við að nitisínón hamli umbrotum sem verða fyrir milligöngu CYP 1A2, 2C19 eða 3A4 eða virki CYP 1A2, 2B6 eða 3A4/5. Ekki er búist við að nitisínón hamli flutningi sem verður fyrir milligöngu P‑gp, BCRP eða OCT2. Ekki er búist við að sú þéttni nitisínóns í plasma sem næst við klínískar aðstæður hamli flutningi sem verður fyrir milligöngu OATP1B1 eða OATP1B3.

5.3	Forklínískar upplýsingar

Nitisínón hefur reynst hafa eiturverkanir á fósturvísi/fóstur hjá músum og kanínum þegar notaðar eru skammtastærðir sem eru sambærilegar og við klínískar aðstæður. Hjá kanínum framkallaði nitisínón skammtaháða aukningu á vansköpunum (naflahauli og kviðsliti) allt frá skömmtum sem voru 2,5‑falt hærri en ráðlagður hámarksskammtur fyrir menn (2 mg/kg/dag).
Rannsókn á þroska fyrir og eftir got hjá músum sýndi tölfræðilega marktæka minnkun á lifun unga á fráfærutíma við 125‑falt hærri útsetningargildi og minnkun á vexti unga við 25‑falt hærri útsetningargildi en þann hámarksskammt sem ráðlagður er fyrir menn, en tilhneigingar til neikvæðra áhrifa á lifun unga gætti frá skammtastærðinni 5 mg/kg/dag. Hjá rottum olli útsetning við neyslu mjólkur minnkaðri meðalþyngd unga og vefskemmdum í glæru.

Lyfið reyndist ekki hafa nein stökkbreytandi áhrif, en væg litningasundrandi áhrif í rannsóknum in vitro. Engar vísbendingar eru um eiturverkanir á erfðaefni in vivo (smákjarnapróf hjá músum og (unscheduled DNA synthesis) próf á músarlifrum). Nitisínón reyndist ekki krabbameinsvaldandi í 26 vikna rannsókn á krabbameinsvaldandi áhrifum hjá genskeyttum músum (TgrasH2).


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Innihald hylkis
Sterkja, forhleypt (maís)

Hylkishúð
gelatín
títan tvíoxíð (E 171)

Áletrun
svart járnoxíð (E 172)
shellak 
própýlen glýkól
ammóníum hýdroxíð

6.2	Ósamrýmanleiki

Á ekki við.

6.3	Geymsluþol

2 ár.
Innan geymsluþolstímans má sjúklingurinn geyma hylkin í eitt 2 mánaða tímabil (fyrir 2 mg hylki) eða 3 mánuði (fyrir 5 mg, 10 mg og 20 mg hylki) við hitastig sem ekki fer yfir 25°C, en eftir það verður að farga því.

6.4	Sérstakar varúðarreglur við geymslu

[bookmark: OLE_LINK1]Geymið í kæli (2°C ‑ 8°C).

6.5	Gerð íláts og innihald

Eðlisþungt glas úr pólýetýleni með innsigluðu eðlisléttu loki úr pólýetýleni. Inniheldur 60 hylki. 
Hver pakkning inniheldur 1 glas.

6.6	Sérstakar varúðarráðstafanir við förgun

Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Swedish Orphan Biovitrum International AB
SE-112 76 Stockholm
Svíþjóð

9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 21. febrúar 2005
Nýjasta dagsetning endurnýjunar markaðsleyfis: 19. janúar 2010


10.	DAGSETNING ENDURSKOÐUNAR TEXTANS



Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu.


1.	HEITI LYFS

Orfadin 4 mg/ml mixtúra, dreifa


2.	INNIHALDSLÝSING

1 ml inniheldur 4 mg nitisínón.

Hjálparefni með þekkta verkun:
Hver ml inniheldur:
natríum 0,7 mg (0,03 mmól)
glýseról 500 mg
natríum bensóat 1 mg

Sjá lista yfir öll hjálparefni í kafla 6.1.


3.	LYFJAFORM

Mixtúra, dreifa.
Hvít, örlítið seigfljótandi ógegnsæ mixtúra, dreifa.


4.	KLÍNÍSKAR UPPLÝSINGAR

4.1	Ábendingar

Arfgengur týrósíndreyri af gerð 1 (HT‑1)
Orfadin er ætlað til að meðhöndla fullorðna sjúklinga og börn (af öllum aldurshópum) með staðfesta sjúkdómsgreiningu á arfgengum týrósíndreyra af gerð 1 (HT‑1), samhliða því að týrósín og fenýlalanín er takmarkað í fæðu.

Sortumiga (AKU)
Orfadin er ætlað til að meðhöndla fullorðna sjúklinga með sortumigu (AKU).

4.2	Skammtar og lyfjagjöf

Skammtar

HT‑1:
Læknir sem reynslu hefur af meðferð HT‑1 sjúklinga skal hefja og hafa umsjón með meðferð með nitisínóni.

Meðferð við öllum arfgerðum sjúkdómsins skal hefja eins fljótt og auðið er til að lengja lifun og forðast fylgikvilla á borð við lifrarbilun, krabbamein í lifur og nýrnasjúkdóma. Samhliða meðferð með nitisínóni þarf að gæta þess að fæðan sem neytt er sé snauð af fenýlalaníni og týrósíni og fylgja skal því eftir með mælingum á amínósýrum í plasma (sjá kafla 4.4 og 4.8).

Upphafsskammtur HT‑1
Í upphafi er ráðlagður dagskammtur til inntöku fyrir börn og fullorðna 1 mg/kg líkamsþyngdar. Aðlaga ber skammtinn af nitisínóni einstaklingsbundið. Mælt er með því að gefa skammtinn einu sinni á dag. Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

Skammtaaðlögun HT‑1
Við reglulegt eftirlit er rétt að fylgjast með súkkínýlasetóni í þvagi, mæligildum úr lifrarprófum og alfa‑fetópróteingildum (sjá kafla 4.4). Ef súkkínýlasetón í þvagi greinist ennþá mánuði eftir að meðferð með nitisínóni hefst, skal auka skammtinn af nitisínóni í 1,5 mg/kg líkamsþyngdar/dag. Nauðsynlegt kann að reynast að nota skammt sem nemur 2 mg/kg líkamsþyngdar/dag á grundvelli mats á öllum lífefnafræðilegum breytum. Líta skal á þann skammt sem hámarksskammt fyrir alla sjúklinga.
Ef lífefnafræðileg svörun er fullnægjandi ber einungis að aðlaga skammtinn í samræmi við aukningu á líkamsþyngd.

Meðan verið er að hefja meðferð, þegar skipt er úr skömmtun tvisvar á dag yfir í einu sinni á dag eða ef versnun verður, getur, auk framannefndra prófa, þurft að fylgjast nánar með öllum aðgengilegum lífefnafræðilegum breytum (þ.e. súkkínýlasetóni í plasma, 5‑amínólevúlínati (ALA) í þvagi og virkni porfóbílínógen (PBG)‑sýntasa í rauðkornum).

AKU:
Læknir sem reynslu hefur af meðferð AKU sjúklinga skal hefja og hafa umsjón með meðferð með nitisínóni.

Ráðlagður skammtur fyrir fullorðna með AKU er 10 mg einu sinni á dag.

Sérstakir sjúklingahópar
Það eru engar sérstakar ráðleggingar handa öldruðum eða sjúklingum með skerta nýrna- eða lifrarstarfsemi.

Börn
HT‑1: Ráðlagður skammtur í mg/kg líkamsþyngdar er sá sami fyrir börn og fullorðna.
Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

AKU: Ekki hefur verið sýnt fram á öryggi og verkun Orfadin hjá börnum með AKU á aldrinum 0 til 18 ára. Engar upplýsingar liggja fyrir.

Lyfjagjöf
Mixtúran, dreifan er gefin óþynnt í munn sjúklingsins með inntökusprautu. 1,5 ml, 3 ml og 65 ml inntökusprautur fylgja með í pakkningunni til að mæla skammtinn í ml samkvæmt ávísuðum skammti. Inntökusprauturnar eru kvarðaðar með 0,051 ml; 0,1 ml og 0,25 ml skrefum, í þeirri röð. Taflan hér fyrir neðan sýnir hvernig umreikna skal skammta (mg/ml) fyrir hverja af þremur stærðum af inntökusprautu.

Töflur til að umreikna skammta fyrir hverja af þremur stærðum af inntökusprautu:

		1,5‑ml inntöku-sprauta
(0,051 ml kvörðun)
	Dose Orfadin

	
	mg
	ml

	
	1,00
	0,25

	
	1,205
	0,301

	
	1,450
	0,358

	
	1,6075
	0,404

	
	12,800
	0,4550

	
	2,0025
	0,506

	
	2,250
	0,5563

	
	2,4075
	0,609

	
	23,600
	0,675

	
	23,8025
	0,7081

	
	3,050
	0,7588

	
	3,2075
	0,8094

	
	43,400
	01,8500

	
	3,60
	0,90

	
	3,80
	0,95

	
	4,00
	1,00



		3‑ml inntöku-sprauta
(0,1 ml kvörðun)
	Dose Orfadin

	
	mg
	ml

	
	4,0
	1,0

	
	4,5
	1,1

	
	5,0
	1,3

	
	5,5
	1,4

	
	6,0
	1,5

	
	6,5
	1,6

	
	7,0
	1,8

	
	7,5
	1,9

	
	8,0
	2,0

	
	8,5
	2,1

	
	9,0
	2,3

	
	9,5
	2,4

	
	10,0
	2,5

	
	10,5
	2,6

	
	11,0
	2,8

	
	11,5
	2,9

	
	12,0
	3,0



		65‑ml inntöku-sprauta
(0,25 ml kvörðun)
	Dose Orfadin

	
	mg
	ml

	
	12,0
	3,00

	
	13,0
	3,25

	
	14,0
	3,506

	
	15,0
	3,758

	
	16,0
	4,00

	
	17,0
	4,25

	
	18,0
	4,506

	
	19,0
	4,758

	
	20,0
	5,00

	
	21,0
	5,25

	
	22,0
	5,50

	
	23,0
	5,75

	
	24,0
	6,00






Mikilvægar upplýsingar varðandi notendaleiðbeiningar:
Nauðsynlegt er að hrista lyfið kröftuglega upp fyrir hverja notkun. Áður en lyfið er hrist upp kann það að koma fyrir sem fastur klumpur með örlítið ópallýsandi floti.
Draga skal upp skammtinn og gefa hann tafarlaust eftir að lyfið hefur verið hrist upp. Mikilvægt er að fylgja vandlega leiðbeiningum sem koma fram í kafla 6.6 hvað varðar blöndun og gjöf skammts til þess að tryggja rétta skömmtun.
Mælt er með því að heilbrigðisstarfsmaður sýni sjúklingnum eða umönnunaraðila hvernig nota skuli inntökusprauturnar til að tryggja að rétt magn sé gefið og að skammtinum sé ávísað í ml.

Orfadin er einnig fáanlegt sem 2 mg, 5 mg, 10 g og 20 mg hylki, ef slíkt er talið henta sjúklingi betur.

Mælt er með því að mixtúran, dreifan sé tekin með mat, sjá kafla 4.5.

Varúðarráðstafanir sem skal viðhafa áður en lyfið er meðhöndlað eða gefið
Nál, slanga í bláæð eða annar búnaður til lyfjagjafar í bláæð á ekki að vera tengdur inntökusprautunni.
Orfadin er aðeins til inntöku.

4.3	Frábendingar

Ofnæmi fyrir virka efninu eða einhverju hjálparefnanna sem talin eru upp í kafla 6.1.

Mæður sem fá nitisínón mega ekki hafa barn á brjósti (sjá kafla 4.6 og 5.3).

4.4	Sérstök varnaðarorð og varúðarreglur við notkun

Heimsóknir til eftirlits skulu fara fram á 6 mánaða fresti. Mælt er með tíðari heimsóknum ef aukaverkanir koma í ljós.

Eftirlit með styrk týrósíns í plasma 
Mælt er með að augu séu skoðuð með raufljósi áður en meðferð með nitisínóni er hafin og síðan reglulega, a.m.k. einu sinni á ári. Ef fram koma sjónvandamál hjá sjúklingi meðan á meðferð með nitisínóni stendur ber tafarlaust að láta augnlækni skoða hann.

HT‑1: Staðfesta skal hvort sjúklingurinn fylgi ráðlögðu mataræði og mæla skal styrk týrósíns í plasma. Taka skal upp mataræði með enn frekari takmörkun á týrósíni og fenýlalaníni ef týrósíngildi í plasma er yfir 500 míkrómólum/l. Ekki er mælt með því að lækka styrk týrósíns í plasma með því að minnka eða hætta notkun nitisínóns, því að umbrotsgallinn getur valdið því að klínískt ástand sjúklingsins versni.

AKU: Fylgjast skal með magni týrósíns í plasma hjá sjúklingum sem fá glærukvilla. Taka skal upp mataræði með takmörkun á týrósíni og fenýlalaníni til að halda týrósíngildi í plasma undir 500 míkrómólum/l. Að auki skal hætta notkun nitisínóns tímabundið og hefja má notkun þess að nýju þegar einkennin hafa gengið til baka.

Eftirlit með lifur
HT‑1: Fylgjast skal reglulega með lifrarstarfsemi með lifrarprófum og lifrarmyndatöku. Einnig er mælt með því að fylgjast með styrk alfa-fetópróteins í sermi. Aukning á styrk alfa‑fetópróteins í sermi getur verið teikn um ófullnægjandi meðferð. Ef í ljós kemur að alfa‑fetóprótein er að aukast eða teikn eru um hnúta í lifur hjá sjúklingum ber ávallt að meta hvort um illkynja vöxt sé að ræða í lifur.

Eftirlit með blóðflögum og hvítum blóðkornum
Mælt er með að fylgst sé reglulega með fjölda blóðflagna og hvítra blóðkorna, bæði hjá HT‑1 og AKU sjúklingum, þar sem nokkur tilvik um afturkræfa blóðflagnafæð og hvítfrumnafæð komu í ljós meðan á klínísku mati á HT‑1 stóð.

Samhliða notkun með öðrum lyfjum
Nitisínón er í meðallagi öflugur CYP 2C9-hemill. Því getur meðferð með nitisínóni valdið aukinni plasmaþéttni lyfja sem gefin eru samhliða og umbrotna að mestu fyrir tilstilli CYP 2C9. Hafa skal náið eftirlit með sjúklingum sem hafa fengið nitisínón og fá samhliða lyf með þröngan meðferðarstuðul sem umbrotna fyrir tilstilli CYP 2C9, svo sem warfarín og fenýtóín. Hugsanlega þarf að aðlaga skammta þeirra lyfja sem gefin eru samhliða (sjá kafla 4.5).

Hjálparefni með þekkta verkun:
Glýseról
Hver ml inniheldur 500 mg. 20 ml skammtur af mixtúru, dreifu (10 g af glýseróli) eða meira getur valdið höfuðverk, magaóþægindum og niðurgangi.

Natríum
Hver ml inniheldur 0,7 mg (0,03 mmól).

Natríum bensóat
Hver ml inniheldur 1 mg. Hækkun gallrauða eftir tilfærslu hans frá albúmíni, af völdum bensósýru og salta hennar, kann að auka gulu hjá fyrirburum og fullburða nýburum með gulu og þróast yfir í kjarnagula (uppsöfnun ótengds gallrauða í heilavef). Því er afar mikilvægt að hafa náið eftirlit með gildum gallrauða í plasma hjá nýfæddum sjúklingum. Mæla skal gildi gallrauða áður en meðferð er hafin: ef vart verður við greinilega hækkun gallrauðagilda í plasma, einkum hjá fyrirburum með áhættuþætti á borð við blóðsýringu og lág albúmíngildi, skal íhuga meðferð með viðeigandi skammti af Orfadin hylkjum í stað mixtúrunnar, dreifunnar þar til gildi ótengds gallrauða í plasma verða eðlileg á ný.

4.5	Milliverkanir við önnur lyf og aðrar milliverkanir

Nitisínón umbrotnar in vitro af CYP 3A4 og því kann að vera þörf á að aðlaga skammta þegar nitisínón er gefið samhliða lyfjum sem hemla eða virkja það ensím.

Á grundvelli upplýsinga úr klínískri rannsókn á milliverkunum þar sem 80 mg af nitisínóni voru gefin við stöðugt ástand er nitisínón í meðallagi öflugur CYP 2C9-hemill (2,3‑föld hækkun á AUC gildi tólbútamíðs) og þess vegna getur meðferð með nitisínóni hugsanlega aukið plasmaþéttni lyfja sem gefin eru samhliða og umbrotna að mestu fyrir tilstilli CYP 2C9 (sjá kafla 4.4).
Nitisínón er veikur virkir CYP 2E1 (30% lækkun á AUC gildi klórsoxasóns) og veikur hemill OAT1 og OAT3 (1,7‑föld hækkun á AUC gildi fúrósemíðs), en nitisínón hamlaði hins vegar ekki CYP 2D6 (sjá kafla 5.2).

Matur hefur ekki áhrif á aðgengi nitisínón mixtúru, dreifu, en inntaka með mat dregur úr frásogshraða og veldur þar af leiðandi minni sveiflum í sermisþéttni á milli skammta. Því er mælt með að mixtúran, dreifan sé tekin með mat, sjá kafla 4.2.

4.6	Frjósemi, meðganga og brjóstagjöf

Meðganga
Ekki liggja fyrir neinar fullnægjandi rannsóknir um notkun nitisínóns á meðgöngu. Dýrarannsóknir hafa sýnt eiturverkanir á æxlun (sjá kafla 5.3). Hugsanleg áhætta fyrir menn er ekki þekkt. Ekki má nota Orfadin á meðgöngu nema meðferð með nitisínóni sé nauðsynleg vegna sjúkdómsástands konunnar. Nitisínón berst yfir fylgju hjá mönnum.

Brjóstagjöf
Ekki er þekkt hvort nitisínón skilst út í brjóstamjólk. Í dýrarannsóknum hafa komið fram aukaverkanir eftir got vegna útsetningar fyrir nitisínóni í mjólk. Mæður sem fá nitisínón mega því ekki hafa barn á brjósti vegna þess að ekki er hægt að útiloka áhættu fyrir börn sem eru á brjósti (sjá kafla 4.3 og 5.3).

Frjósemi
Ekki liggja fyrir neinar rannsóknir á áhrifum nitisínóns á frjósemi.

4.7	Áhrif á hæfni til aksturs og notkunar véla

Orfadin hefur lítil áhrif á hæfni til aksturs og notkunar véla. Aukaverkanir sem tengjast augum (sjá kafla 4.8) geta haft áhrif á sjónina. Ef sjónin hefur orðið fyrir áhrifum ætti sjúklingurinn ekki aka eða nota vélar þar til áhrifin hafa liðið hjá.

4.8	Aukaverkanir

Samantekt á öryggi
Vegna verkunarmáta síns hækkar nitisínón týrósíngildi hjá öllum sjúklingum sem fá meðferð með nitisínóni. Aukaverkanir tengdar augum, svo sem tárubólga, ógegnsæi glæru, glærubólga, ljósfælni og augnverkur, sem tengjast hækkuðum týrósíngildum eru því algengar, bæði hjá HT‑1 og AKU sjúklingum. Aðrar algengar aukaverkanir hjá HT‑1 sjúklingum eru blóðflagnafæð, hvítfrumnafæð og kyrningafæð. Skinnflagningsbólga er sjaldgæfari.

Tafla yfir aukaverkanir
Aukaverkanirnar sem fram koma hér á eftir eru skráðar samkvæmt MedDRA líffæraflokkun og heildartíðni og eru byggðar á upplýsingum úr klínískum rannsóknum hjá sjúklingum með HT‑1 og AKU og reynslu eftir markaðssetningu við HT‑1. Tíðnin er skilgreind sem mjög algengar (≥1/10), algengar (≥1/100 til <1/10), sjaldgæfar (≥1/1.000 til <1/100), mjög sjaldgæfar (≥1/10.000 til <1/1.000), koma örsjaldan fyrir (<1/10.000) og tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst.

	MedDRA líffæraflokkun
	Tíðni við HT‑1
	Tíðni við AKU1
	Aukaverkanir

	Sýkingar af völdum sýkla og sníkjudýra
	
	Algengar
	Berkjubólga, lungnabólga

	Blóð og eitlar

	Algengar
	
	Blóðflagnafæð, hvítfrumnafæð, kyrningafæð

	
	Sjaldgæfar
	
	Hvítfrumnafjölgun

	Augu
	Algengar
	
	Tárubólga, ógegnsæi glæru, glærubólga, ljósfælni

	
	
	Mjög algengar2
	Glærukvilli

	
	Algengar
	Mjög algengar2
	Augnverkur

	
	Sjaldgæfar
	
	Hvarmaþroti

	Húð og undirhúð
	Sjaldgæfar
	
	Skinnflagningsbólga, roðaþotsútbrot

	
	Sjaldgæfar
	Algengar
	Kláði, útbrot

	Rannsóknaniðurstöður
	Mjög algengar 
	Mjög algengar
	Hækkuð týrósíngildi


1Tíðnin er byggð á einni klínískri rannsókn á AKU.
2Hækkuð týrósíngildi tengjast aukaverkunum í augum. Sjúklingar í AKU rannsókninni voru ekki á mataræði með takmörkun á týrósíni og fenýlalaníni.

Lýsing á völdum aukaverkunum
Meðferð með nitisínóni leiðir til hækkaðra týrósíngilda. Hækkuð týrósíngildi hafa verið tengd aukaverkunum frá augum, eins og ógegnsæi glæru og herslisvefsmyndun hjá HT‑1 og AKU sjúklingum. Takmörkun á týrósíni og fenýlalaníni í fæðunni ætti að takmarka eiturverkanir sem tengjast þessari tegund týrósíndreyra með því að lækka týrósíngildi (sjá kafla 4.4).
Í klínískum rannsóknum á HT‑1 var kyrningafæð aðeins alvarleg í sjaldgæfum tilvikum (<0,5x109/l) og tengdist ekki sýkingum. Áframhaldandi meðferð með nitisínóni dró úr aukaverkunum sem höfðu áhrif á blóð og eitla samkvæmt MedDRA líffæraflokkuninni.

Börn
Upplýsingar um öryggi lyfsins við HT‑1 eru að mestu leyti byggðar á börnum, þar sem hefja skal meðferð eins fljótt og greining á arfgengum týrósíndreyra af gerð 1 (HT‑1) liggur fyrir. Upplýsingar úr klínískri rannsókn og eftir markaðssetningu benda ekki til þess að öryggi lyfsins sé ólíkt hjá mismunandi undirhópum barna eða frábrugðið öryggi lyfsins hjá fullorðnum sjúklingum.

Tilkynning aukaverkana sem grunur er um að tengist lyfinu
Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Ef einstaklingar sem ástunda eðlilegt mataræði, án takmörkunar á týrósíni og fenýlalaníni, neyta nitisínóns af vangá hljótast af því hækkuð týrósíngildi. Hækkuð týrósíngildi hafa verið tengd eiturverkunum á augu, húð og taugakerfi. Takmörkun á týrósíni og fenýlalaníni í fæðunni ætti að takmarka eiturverkanir sem tengjast þessari tegund týrósíndreyra. Engar upplýsingar liggja fyrir um sértæka meðferð við ofskömmtun.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Önnur meltingarfæra- og efnaskiptalyf. Ýmis meltingarfæra- og efnaskiptalyf, ATC flokkur: A16A X04.

Verkunarháttur
Nitisínón er samkeppnishemill við 4‑hýdroxýfenýlpýrúvat díoxýgenasa, sem er annað skrefið í umbroti týrósíns. Með því að hamla eðlilegu niðurbroti týrósíns hjá sjúklingum með HT‑1 og AKU, kemur nitisínón í veg fyrir uppsöfnun skaðlegra umbrotsefna í kjölfar myndunar 4‑hýdroxýfenýlpýrúvat díoxýgenasa.

Hinn lífefnafræðilegi galli sem einkennir HT‑1 felst í skorti á fúmarýlasetóasetat hýdrólýasa, sem er lokaensímið í niðurbroti týrósíns. Nitisínón kemur í veg fyrir uppsöfnun hinna eitruðu milliefna maleylasetóasetats og fúmarýlasetóasetats. Að öðrum kosti breytast þessi milliefni í hin eitruðu umbrotsefni, súkkínýlasetón og súkkínýlasetóasetat. Súkkínýlasetón hamlar efnasmíðaferli porfýríns, sem veldur uppsöfnun 5‑amínólevúlínats.

Hinn lífefnafræðilegi galli sem einkennir AKU felst í skorti á hómógentisat 1,2 díoxýgenasa, þriðja ensíminu í niðurbroti týrósíns. Nitisínón kemur í veg fyrir uppsöfnun hins skaðlega umbrotsefnis hómógentis sýru (HGA), sem að öðrum kosti leiðir til vefjadökknunar í liðum og brjóski og þar með þróun klínískra einkenna sjúkdómsins.

Lyfhrif
Hjá sjúklingum með HT‑1 veldur meðferð með nitisínóni veldur því að umbrot porfýríns færist í eðlilegt horf þannig að virkni porfóbílínógen-sýntasa í rauðkornum verður eðlileg og 5‑amínólevúlínats í þvagi sömuleiðis, útskilnaður súkkínýlasetóns í þvagi minnkar, styrkur týrósíns í plasma eykst og útskilnaður fenólínsýru í þvagi eykst. Upplýsingar sem liggja fyrir úr meðferðarrannsókn benda til þess að hjá yfir 90% sjúklinga hafi súkkínýlasetón í þvagi færst í eðlilegt horf á fyrstu viku meðferðar. Súkkínýlasetón ætti ekki að greinast í þvagi eða plasma þegar skammtur nitisínóns hefur verið aðlagaður eins og best verður á kosið.

Hjá sjúklingum með AKU dregur meðferð með nitisínóni úr uppsöfnun HGA. Fyrirliggjandi gögn úr klínískri rannsókn sýna 99,7% lækkun á HGA í þvagi og 98,8% lækkun á HGA í sermi eftir meðferð með nitisínóni samanborið við ómeðhöndlaða samanburðarsjúklinga eftir 12 mánaða meðferð.

Verkun og öryggi við HT‑1
Klíníska rannsóknin var opin og án samanburðar. Skömmtunartíðnin í rannsókninni var tvisvar á dag. Lífslíkur eftir 2, 4 og 6 ára meðferð með nitisíóni eru teknar saman í töflunni hér að neðan.
	NTBC rannsókn (N=250)

	Aldur við upphaf meðferðar
	2 ár
	4 ár
	6 ár

	≤ 2 mánuðir
	93%
	93%
	93%

	≤ 6 mánuðir
	93%
	93%
	93%

	> 6 mánuðir
	96%
	95%
	95%

	Í heild
	94%
	94%
	94%



Gögn úr rannsókn sem var notuð til samanburðar (van Spronsen et al., 1994) sýndu fram á eftirfarandi lífslíkur.
	Aldur við upphaf einkenna
	1 ár
	2 ár

	< 2 mánuðir
	38%
	29%

	> 2‑6 mánuðir
	74%
	74%

	> 6 mánuðir
	96%
	96%



Meðferð með nitisínóni reyndist einnig minnka hættuna á að fram kæmi lifrarfrumukrabbamein samanborið við sögulegar upplýsingar um meðferð með takmörkunum í mataræði eingöngu. Þegar meðferð var hafin snemma reyndist það enn minnka hættuna á að fram kæmi lifrarfrumukrabbamein.

Líkur á því að ekkert lifrarfrumukrabbamein kæmi fram eftir 2, 4 og 6 ár við meðferð með nitisínóni, hjá sjúklingum sem voru á aldrinum 24 mánaða eða yngri við upphaf meðferðar og hjá þeim sem voru eldri en 24 mánaða við upphaf meðferðar, koma fram í eftirfarandi töflu:

	NTBC rannsókn (N=250)

	
	Fjöldi sjúklinga
	Líkur á engu lifrarfrumukrabbameini (95% öryggisbil)

	
	við upphaf
	eftir 2 ár
	eftir 4 ár
	eftir 6 ár
	eftir 2 ár
	eftir 4 ár
	eftir 6 ár

	Allir sjúklingar
	250
	155
	86
	15
	98%
(95; 100)
	94%
(90; 98)
	91%
(81; 100)

	Aldur við upphaf ≤24 mánuðir
	193
	114
	61
	8
	99%
(98; 100)
	99%
(97; 100)
	99%
(94; 100)

	Aldur við upphaf >24 mánuðir
	57
	41
	25
	8
	92%
(84; 100)
	82%
(70; 95)
	75%
(56; 95)



Í alþjóðlegri könnun á sjúklingum með HT‑1 í meðferð með takmörkunum á mataræði eingöngu kom í ljós að lifrarfrumukrabbamein hafði greinst hjá 18% sjúklinga á aldrinum 2 ára og eldri.

Rannsókn var gerð til að meta lyfjahvörf, verkun og öryggi skömmtunar einu sinni á dag samanborið við skömmtun tvisvar á dag hjá 19 sjúklingum með HT‑1. Enginn klínískt marktækur munur var á aukaverkunum eða öðru öryggismati á milli skömmtunar einu sinni eða tvisvar á dag. Enginn sjúklingur sýndi greinanleg súkkínýlasetóngildi í lok meðferðar með skömmtun einu sinni á dag. Rannsóknin gefur til kynna að gjöf einu sinni á dag sé örugg og áhrifarík fyrir sjúklinga á öllum aldri. Takmarkaðar upplýsingar liggja hins vegar fyrir um sjúklinga með líkamsþyngd <20 kg.

Verkun og öryggi við AKU
Sýnt hefur verið fram á verkun og öryggi 10 mg af nitisínóni einu sinni á dag við meðferð hjá fullorðnum sjúklingum með AKU í slembiraðaðri, 48 mánaða samanburðarrannsókn með samhliða hópum án meðferðar (no‑treatment) hjá 138 sjúklingum (69 fengu meðferð með nitisínóni), sem var blinduð fyrir matsaðilum (evaluator blinded). Aðalendapunkturinn var áhrifin á gildi HGA í þvagi; 99,7% lækkun eftir meðferð með nitisínóni samanborið við ómeðhöndlaða samanburðarsjúklinga kom í ljós eftir 12 mánuði. Sýnt var fram á að meðferð með nitisínóni hafði tölfræðilega marktæk jákvæð áhrif á cAKUSSI, litarefni í augum, litarefni í eyrum, beinrýrð í mjöðm og fjölda verkjaðra hryggjarsvæða samanborið við ómeðhöndlaða samanburðarsjúklinga. cAKUSSI er samsett stig fyrir litarefni í augum og eyrum, steina í nýrum og blöðruhálskirtli, ósæðarþröng, beinrýrð, beinbrot, rof í sinum/liðböndum/vöðvum, herðakistil, hryggskekkju, liðskipti og aðrar birtingarmyndir AKU. Þessi lækkuðu HGA gildi hjá sjúklingum sem fengu nitisínón hægðu þannig á vefjadökknunarferlinu og drógu úr klínískum einkennum, sem leiddi til hægari framvindu sjúkdómsins.

Tilkynnt var um tilvik tengd augum, svo sem glærukvilla og augnverk, sýkingar, höfuðverk og þyngdaraukningu, með hærri tíðni hjá sjúklingum sem fengu meðferð með nitisínóni heldur en hjá ómeðhöndluðum sjúklingum. Glærukvilli leiddi til þess að stöðva þurfti meðferð tímabundið eða varanlegra hjá 14% sjúklinga sem fengu nitisínón en gekk til baka þegar meðferð með nitisínóni var hætt.

Engar upplýsingar liggja fyrir um sjúklinga > 70 ára.

5.2	Lyfjahvörf

Engar rannsóknir hafa farið fram sérstaklega til að kanna frásog, dreifingu, umbrot og brotthvarf nitisínóns. Hjá 10 heilbrigðum karlkyns sjálfboðaliðum var lokahelmingunartími (miðgildi) nitisínóns í plasma 54 klst. (á bilinu 39 til 86 klst.) eftir að gefinn hafði verið stakur skammtur af nitisínón hylkjum (1 mg/kg líkamsþyngdar). Þýðisgreining á lyfjahvörfum hefur verið framkvæmd hjá 207 einstaklinga hópi HT‑1 sjúklinga. Komist var að þeirri niðurstöðu að úthreinsun væri 0,0956 l/kg líkamsþyngdar/dag og helmingunartími 52,1 klst.

Rannsóknir in vitro þar sem notuð voru frymisnet úr mannalifrum og cDNA‑tjáð P450 ensím hafa sýnt takmarkað CYP 3A4‑miðlað umbrot.

Á grundvelli upplýsinga úr klínískri rannsókn á milliverkunum þar sem 80 mg af nitisínóni voru gefin við stöðugt ástand olli nitisínón 2,3‑faldri aukningu AUC∞ hjá CYP 2C9 hvarfefninu tólbútamíði, sem gefur til kynna í meðallagi mikla hemlun CYP 2C9. Nitisínón olli u.þ.b. 30% lækkun á AUC∞ klórsoxasóns, sem gaf til kynna veika virkjun CYP 2E1. Nitisínón hamlar ekki CYP 2D6 því AUC∞ metoprólóls varð ekki fyrir áhrifum af gjöf nitisínóns. AUC∞ fúrósemíðs jókst 1,7‑falt, sem gaf til kynna veika hemlun OAT1/OAT3 (sjá kafla 4.4 og 4.5).

Á grundvelli rannsókna in vitro er ekki búist við að nitisínón hamli umbrotum sem verða fyrir milligöngu CYP 1A2, 2C19 eða 3A4 eða virki CYP 1A2, 2B6 eða 3A4/5. Ekki er búist við að nitisínón hamli flutningi sem verður fyrir milligöngu P‑gp, BCRP eða OCT2. Ekki er búist við að sú þéttni nitisínóns í plasma sem næst við klínískar aðstæður hamli flutningi sem verður fyrir milligöngu OATP1B1 eða OATP1B3.

5.3	Forklínískar upplýsingar

Nitisínón hefur reynst hafa eiturverkanir á fósturvísi/fóstur hjá músum og kanínum þegar notaðar eru skammtastærðir sem eru sambærilegar og við klínískar aðstæður. Hjá kanínum framkallaði nitisínón skammtaháða aukningu á vansköpunum (naflahauli og kviðsliti) allt frá skömmtum sem voru 2,5‑falt hærri en ráðlagður hámarksskammtur fyrir menn (2 mg/kg/dag).
Rannsókn á þroska fyrir og eftir got hjá músum sýndi tölfræðilega marktæka minnkun á lifun unga á fráfærutíma við 125‑falt hærri útsetningargildi og minnkun á vexti unga við 25‑falt hærri útsetningargildi en þann hámarksskammt sem ráðlagður er fyrir menn, en tilhneigingar til neikvæðra áhrifa á lifun unga gætti frá skammtastærðinni 5 mg/kg/dag. Hjá rottum olli útsetning við neyslu mjólkur minnkaðri meðalþyngd unga og vefskemmdum í glæru.

Lyfið reyndist ekki hafa nein stökkbreytandi áhrif, en væg litningasundrandi áhrif í rannsóknum in vitro. Engar vísbendingar eru um eiturverkanir á erfðaefni in vivo (smákjarnapróf hjá músum og (unscheduled DNA synthesis) próf á músarlifrum). Nitisínón reyndist ekki krabbameinsvaldandi í 26 vikna rannsókn á krabbameinsvaldandi áhrifum hjá genskeyttum músum (TgrasH2).


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Hýdroxýprópýl metýlsellulósi
Glýseról
Pólýsorbat 80
Natríumbensóat (E211)
Sítónusýru einhýdrat
Natríumsítrat
Jarðarberjabragðefni (gervi)
Hreinsað vatn

6.2	Ósamrýmanleiki

Á ekki við.

6.3	Geymsluþol

3 ár.
Eftir að umbúðir eru rofnar er lyfið stöðugt til notkunar á einu 2 mánaða tímabili við hitastig sem ekki fer yfir 25°C, en eftir það verður að farga því.

6.4	Sérstakar varúðarreglur við geymslu

Geymið í kæli (2°C ‑ 8°C). Má ekki frjósa.
Geymið í uppréttri stöðu.

Geymsluskilyrði eftir að pakkning lyfsins hefur verið rofin, sjá kafla 6.3.

6.5	Gerð íláts og innihald

Brúnt 100 ml glas úr gleri (gerð III) með hvítu HDPE barnaöryggisloki og innsigli. Hvert glas inniheldur 90 ml af mixtúru, dreifu.
Hver pakki inniheldur eitt glas, eitt LDPE millistykki og 3 pólýprópýlen (PP) inntökusprautur (1,5 ml, 3 ml og 65 ml).

6.6	Sérstakar varúðarráðstafanir við förgun og önnur meðhöndlun

Nauðsynlegt er að hrista lyfið kröftuglega upp fyrir hverja notkun. Áður en lyfið er hrist upp kann það að koma fyrir sem fastur klumpur með örlítið ópallýsandi floti. Draga skal upp skammtinn og gefa hann tafarlaust eftir að lyfið hefur verið hrist upp. Mikilvægt er að fylgja vandlega leiðbeiningunum sem koma fram hér á eftir hvað varðar blöndun og gjöf skammtsins til þess að tryggja rétta skömmtun.

Þrjár inntökusprautur (1,5 ml, 3 ml og 65 ml) fylgja með til nákvæmrar mælingar á ávísaða skammtinum. Mælt er með því að heilbrigðisstarfsmaður sýni sjúklingnum eða umönnunaraðila hvernig nota eigi inntökusprauturnar til að tryggja að rétt magn sé gefið.

Hvernig undirbúa skal nýtt glas af lyfinu fyrir fyrstu notkun:

Áður en fyrsti skammturinn er tekinn skal hrista glasið kröftuglega, því við langtíma geymslu mynda agnirnar klump neðst í glasinu.

  [image: ] [image: ]    [image: ]
  Mynd A.		            	Mynd B.				   Mynd C.

1. Taka skal glasið úr kæli og skrá skal dagsetninguna þegar glasið er tekið úr kæli á merkimiðann á glasinu.
2. Hrista skal glasið kröftuglega í a.m.k. 20 sekúndur þar til fasti klumpurinn á botni glassins hefur dreifst fullkomlega (mynd A).
3. Fjarlægja skal barnaöryggislokið með barnaörygginu með því að ýta því þéttingsfast niður og snúa því rangsælis (mynd B).
4. Koma skal glasinu fyrir í uppréttri stöðu á borði og ýta skal plastmillistykkinu þétt ofan í háls glassins eins langt og mögulegt er (mynd C). Loka skal glasinu með barnaöryggislokinu.

Leiðbeiningar um frekari notkun er að finna hér fyrir neðan undir „Hvernig undirbúa skal lyfjaskammt“

Hvernig undirbúa skal lyfjaskammt

Mynd D.				   Mynd E.				Mynd F.

1. Hrista skal glasið kröftuglega í a.m.k. 5 sekúndur (mynd D).
2. Opna skal glasið síðan strax með því að fjarlægja barnaöryggislokið.
3. Ýta skal stimplinum í inntökusprautunni alveg niður.
4. Halda skal glasinu í uppréttri stöðu og setja inntökusprautuna þétt í gatið á millistykkinu, efst á glasinu (mynd E).
5. Snúa skal glasinu varlega á hvolf með inntökusprautunni í (mynd F).
6. Til að draga upp ávísaða skammtinn (ml), skal draga stimpilinn hægt niður þar til efri brún svarta hringsinsstimpilsins nemur nákvæmlega við strikið sem sýnir skammtinn (mynd F). Ef loftbólur sjást inni í fylltri inntökusprautunni, skal ýta stimplinum aftur upp þar til loftbólurnar eru horfnar. Toga skal þá stimpilinn aftur niður þar til efri brúnin svarta hringsins nemur nákvæmlega við strikið sem sýnir skammtinn.
7. Snúa skal glasinu aftur í upprétta stöðu og losa skal inntökusprautuna með því að snúa hana varlega úr glasinu.
8. Skammtinn skal gefa strax í munninn (án þynningar) til að forðast að klumpur myndist í inntökusprautunni. Tæma skal inntökusprautuna hægt til að gefa rúm fyrir kyngingu, hröð sprautun lyfsins getur valdið köfnun.
9. Setja skal barnaöryggislokið á strax eftir notkun. Ekki skal fjarlægja millistykkið.
10. Glasið má geyma við hitastig sem er ekki hærra en 25°C eða í kæli.

Hreinsun
Hreinsa skal inntökusprautuna strax, aðeins með köldu kranavatni, og hreyfa stimpilinn inn og út ef nauðsyn krefur. Aðskilja skal belg sprautunnar og stimpil og hreinsa hvort tveggja með vatni. Hrista skal af umframvatn og láta sundurtekna inntökusprautuna þorna fram að samsetningu fyrir næstu gjöf. Ekki skal taka inntökusprautuna í sundur.

Förgun
Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Swedish Orphan Biovitrum International AB
SE-112 76 Stockholm
Svíþjóð


8.	MARKAÐSLEYFISNÚMER

EU/1/04/303/005


9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 21. febrúar 2005
Nýjasta dagsetning endurnýjunar markaðsleyfis: 19. janúar 2010


10.	DAGSETNING ENDURSKOÐUNAR TEXTANS



Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu.


























VIÐAUKI II

A.	FRAMLEIÐENDUR SEM ERU ÁBYRGIR FYRIR LOKASAMÞYKKT

B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

C.	AÐRAR FORSENDUR OG SKILYRÐI MARKAÐSLEYFIS

D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS


A.	FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðenda sem eru ábyrgir fyrir lokasamþykkt

2 mg, 5 mg, 10 mg og 20 mg hörð hylki:
Apotek Produktion & Laboratorier AB
Prismavägen 2
SE-141 75 Kungens Kurva
Svíþjóð

4 mg/ml mixtúra, dreifa:
Apotek Produktion & Laboratorier AB
Celsiusgatan 43
SE-212 14 Malmö
Svíþjóð

Apotek Produktion & Laboratorier AB
Prismavägen 2
SE-141 75 Kungens Kurva
Svíþjóð

Heiti og heimilisfang framleiðanda sem er ábyrgur fyrir lokasamþykkt viðkomandi lotu skal koma fram í prentuðum fylgiseðli.


B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

Ávísun lyfsins er háð sérstökum takmörkunum (sjá viðauka I: Samantekt á eiginleikum lyfs, kafla 4.2).


C.	AÐRAR FORSENDUR OG SKILYRÐI MARKAÐSLEYFIS

•	Samantektir um öryggi lyfsins (PSUR)

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.


D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

•	Áætlun um áhættustjórnun

Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.

Leggja skal fram uppfærða áætlun um áhættustjórnun:
•	Að beiðni Lyfjastofnunar Evrópu.
•	Þegar áhættustjórnunarkerfinu er breytt, sérstaklega ef það gerist í kjölfar þess að nýjar upplýsingar berast sem geta leitt til mikilvægra breytinga á hlutfalli ávinnings/áhættu eða vegna þess að mikilvægur áfangi (tengdur lyfjagát eða lágmörkun áhættu) næst.


























VIÐAUKI III

ÁLETRANIR OG FYLGISEÐILL

























A. ÁLETRANIR


UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA


1.	HEITI LYFS

Orfadin 2 mg hörð hylki
Orfadin 5 mg hörð hylki
Orfadin 10 mg hörð hylki
Orfadin 20 mg hörð hylki
Nitisínón


2.	VIRK(T) EFNI

Hvert hylki inniheldur 2 mg nitisínón
Hvert hylki inniheldur 5 mg nitisínón
Hvert hylki inniheldur 10 mg nitisínón
Hvert hylki inniheldur 20 mg nitisínón


3.	HJÁLPAREFNI


4.	LYFJAFORM OG INNIHALD

60 hörð hylki


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.
Til inntöku.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

EXP 


9.	SÉRSTÖK GEYMSLUSKILYRÐI

Geymið í kæli.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Swedish Orphan Biovitrum International AB
SE-112 76 Stockholm
Sweden


12.	MARKAÐSLEYFISNÚMER

EU/1/04/303/001
EU/1/04/303/002
EU/1/04/303/003
EU/1/04/303/004


13.	LOTUNÚMER

Lot 


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Orfadin 2 mg
Orfadin 5 mg
Orfadin 10 mg
Orfadin 20 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC: {númer}
SN: {númer}
NN: {númer}


UPPLÝSINGAR SEM EIGA AÐ KOMA FRAM Á INNRI UMBÚÐUM 

ÁLETRUN Á GLAS


1.	HEITI LYFS OG ÍKOMULEIÐ(IR)

Orfadin 2 mg hörð hylki
Orfadin 5 mg hörð hylki
Orfadin 10 mg hörð hylki
Orfadin 20 mg hörð hylki
Nitisínón
Til inntöku.


2.	AÐFERÐ VIÐ LYFJAGJÖF


3.	NAFN MARKAÐSLEYFISHAFA

Swedish Orphan Biovitrum International AB


4.	FYRNINGARDAGSETNING

EXP 


5.	SÉRSTÖK GEYMSLUSKILYRÐI

2 mg: Geymið í kæli. Lyfið má geyma í eitt 2ja mánaða tímabil við hitastig sem ekki fer yfir 25°C, en eftir það verður að farga því.
Dagsetning þegar lyfið er tekið úr kæli: 

5 mg, 10mg, 20 mg: Geymið í kæli. Lyfið má geyma í eitt 3ja mánaða tímabil við hitastig sem ekki fer yfir 25°C, en eftir það verður að farga því.
Dagsetning þegar lyfið er tekið úr kæli: 


6.	LOTUNÚMER

Lot


7.	INNIHALD TILGREINT SEM FJÖLDI EININGA

60 hylki


UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA


1.	HEITI LYFS

Orfadin 4 mg/ml mixtúra, dreifa
Nitisínón


2.	VIRK(T) EFNI

1 ml inniheldur 4 mg af nitisínóni.


3.	HJÁLPAREFNI


4.	LYFJAFORM OG INNIHALD

Mixtúra, dreifa
Eitt 90 ml glas, 1 millistykki og 3 inntökusprautur (1,5 ml, 3 ml og 65 ml).


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn vandlega fyrir notkun.
Aðeins til inntöku.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

EXP


9.	SÉRSTÖK GEYMSLUSKILYRÐI

Geymið í kæli.
Má ekki frjósa.
Geymið í uppréttri stöðu.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Swedish Orphan Biovitrum International AB
SE-112 76 Stockholm
Sweden


12.	MARKAÐSLEYFISNÚMER

EU/1/04/303/005


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Orfadin 4 mg/ml


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC: {númer}
SN: {númer}
NN: {númer}


UPPLÝSINGAR SEM EIGA AÐ KOMA FRAM Á INNRI UMBÚÐUM

ÁLETRUN Á GLAS


1.	HEITI LYFS

Orfadin 4 mg/ml mixtúra, dreifa
Nitisínón


2.	VIRK(T) EFNI

1 ml inniheldur 4 mg af nitisínóni.


3.	HJÁLPAREFNI


4.	LYFJAFORM OG INNIHALD

Mixtúra, dreifa
90 ml


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn vandlega fyrir notkun.
Aðeins til inntöku.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

EXP


9.	SÉRSTÖK GEYMSLUSKILYRÐI

Geymið í kæli.
Má ekki frjósa.
Geymið í uppréttri stöðu.
Geyma má lyfið í eitt 2 mánaða tímabil við hitastig sem fer ekki yfir 25°C, en farga verður lyfinu eftir það.
Dagsetning þegar lyfið er tekið úr kæli:


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Swedish Orphan Biovitrum International AB
SE-112 76 Stockholm
Sweden


12.	MARKAÐSLEYFISNÚMER

EU/1/04/303/005


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI



























B. FYLGISEÐILL

Fylgiseðill: Upplýsingar fyrir notanda lyfsins

Orfadin 2 mg hörð hylki
Orfadin 5 mg hörð hylki
Orfadin 10 mg hörð hylki
Orfadin 20 mg hörð hylki
nitisínón

Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Leitið til læknisins eða lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar:
1.	Upplýsingar um Orfadin og við hverju það er notað
2.	Áður en byrjað er að nota Orfadin
3.	Hvernig nota á Orfadin
4.	Hugsanlegar aukaverkanir
5.	Hvernig geyma á Orfadin
6.	Pakkningar og aðrar upplýsingar


1.	Upplýsingar um Orfadin og við hverju það er notað 

Orfadin inniheldur virka efnið nitisínón. Orfadin er notað til að meðhöndla:
· sjaldgæfan sjúkdóm sem kallast arfgengur týrósíndreyri af gerð 1 hjá fullorðnum, unglingum og börnum (af öllum aldurshópum)
· sjaldgæfan sjúkdóm sem kallast sortumiga (AKU) hjá fullorðnum

Þessir sjúkdómar valda því að líkaminn getur ekki brotið fullkomlega niður amínósýruna týrósín (amínósýrur eru byggingarhlutar próteina) og skaðleg efni myndast. Þessi efni safnast upp í líkamanum. Orfadin hamlar niðurbroti týrósíns og veldur því þannig að skaðlegu efnin myndast ekki. 

Við meðferð á arfgengum týrósíndreyra af gerð 1 verður þú að fylgja sérstöku mataræði þegar þú tekur þetta lyf þar sem týrósín helst í líkama þínum. Þetta sérstaka mataræði inniheldur lítið af týrósíni og fenýlalaníni (önnur amínósýra).

Við meðferð á AKU gæti læknirinn ráðlagt þér að fylgja sérstöku mataræði.


2.	Áður en byrjað er að nota Orfadin

Ekki má nota Orfadin
-	ef um er að ræða ofnæmi fyrir nitisínóni eða einhverju öðru innihaldsefni lyfsins (talin upp í kafla 6).

Ekki hafa barn á brjósti á meðan þú tekur þetta lyf, sjá kaflann „Meðganga og brjóstagjöf“.

Varnaðarorð og varúðarreglur
Leitið ráða hjá lækninum eða lyfjafræðingi áður en Orfadin er notað.
· Augnlæknir mun skoða augun fyrir og reglulega meðan á meðferð með nitisínóni stendur. Ef þú verður rauð/ur í augum eða færð önnur teikn um áhrif á augun, skaltu tafarlaust hafa samband við lækninn til að komast í augnskoðun. Augnvandamál gætu verið teikn um að ekki sé nægilega gætt að mataræði (sjá kafla 4).

Meðan á meðferð stendur verða teknar blóðprufur til þess að læknirinn geti athugað hvort meðferð sé fullnægjandi og til að tryggja að engar hugsanlegar aukaverkanir séu að valda blóðvandamálum.

Ef þú færð Orfadin til meðferðar á arfgengum týrósíndreyra af gerð 1 verður fylgst með lifrinni með reglulegu millibili því að sjúkdómurinn hefur áhrif á lifrina.

Lækniseftirlit skal fara fram á 6 mánaða fresti. Mælt er með tíðari heimsóknum ef aukaverkanir koma í ljós.

Notkun annarra lyfja samhliða Orfadin
Látið lækninn eða lyfjafræðing vita um öll önnur lyf sem eru notuð, hafa nýlega verið notuð eða kynnu að verða notuð.
Orfadin getur truflað virkni annarra lyfja, á borð við:
-	Lyf við flogaveiki (á borð við fenýtóín)
-	Lyf sem draga úr blóðstorknun (á borð við warfarín)

Notkun Orfadin með mat
Ef þú byrjar meðferð með því að taka það með mat er ráðlagt að þú haldir því áfram.

Meðganga og brjóstagjöf
Öryggi þessa lyfs hefur ekki verið rannsakað hjá þunguðum konum né konum með barn á brjósti.
Vinsamlegast hafðu samband við lækninn ef þú ráðgerir að verða þunguð. Ef þú verður þunguð ber þér að hafa tafarlaust samband við lækninn. 
Ekki hafa barn á brjósti meðan verið er að taka þetta lyf, sjá kaflann „Ekki má nota Orfadin“.

Akstur og notkun véla
Þetta lyf hefur lítil áhrif á hæfni til aksturs og notkunar véla. En ef þú finnur fyrir aukaverkunum sem hafa áhrif á sjónina ættir þú ekki að aka eða nota vélar fyrr en sjónin er aftur orðin eðlileg (sjá kafla 4, „Hugsanlegar aukaverkanir“).


3.	Hvernig nota á Orfadin

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum eða lyfjafræðingi. 

Við arfgengum týrósíndreyra af gerð 1 skal læknir sem reynslu hefur af meðferð sjúklinga með sjúkdóminn hefja og hafa umsjón með meðferð með þessu lyfi.

Við arfgengum týrósíndreyra af gerð 1 er ráðlagður dagskammtur til inntöku 1 mg/kg líkamsþyngdar. Læknirinn mun aðlaga skammta fyrir þig.
Mælt er með því að gefa skammtinn einu sinni á dag. Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

Við AKU er ráðlagður skammtur 10 mg einu sinni á dag.

Ef þú átt í vandræðum með að kyngja hylkjunum máttu opna hylkið og blanda duftinu saman við svolítið vatn eða fljótandi fæðu rétt áður en þú tekur það.

Ef tekinn er stærri skammtur en mælt er fyrir um 
Hafðu sambandi við lækninn eða lyfjafræðing eins fljótt og auðið er, ef þú hefur tekið stærri skammt af þessu lyfi en mælt er fyrir um.

Ef gleymist að taka Orfadin
Ekki á að tvöfalda skammt til að bæta upp skammt sem gleymst hefur að taka. Ef þú gleymir skammti, hafðu samband við lækninn eða lyfjafræðing.

Ef hætt er að nota Orfadin
Leitaðu til læknisins ef þér finnst lyfið ekki verka eins og til er ætlast. Ekki breyta skammti eða hætta meðferð án þess að tala við lækninn.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum.

Ef þú tekur eftir aukaverkunum sem tengjast augunum skaltu hafa tafarlaust samband við lækninn til að komast í augnskoðun. Meðferð með nitisínóni veldur hækkun á týrósíngildi í blóði sem getur valdið einkennum frá augum. Hjá sjúklingum með arfgengan týrósíndreyra af gerð 1 er algengt að tilkynnt sé um aukaverkanir frá augum (geta komið fyrir hjá fleiri en 1 af hverjum 100 einstaklingum) af völdum hækkunar á týrósíngildum eins og bólgu í auga (tárubólgu), ógegnsæi og bólgu í hornhimnu (glærubólga), ljósnæmi (ljósfælni) og augnverk. Bólga í augnloki (hvarmabólga) er sjaldgæf aukaverkun (getur komið fyrir hjá allt að 1 af hverjum 100 einstaklingum).
Hjá sjúklingum með AKU er mjög oft tilkynnt um aukaverkanirnar ertingu í augum (glærukvilla) og augnverk (getur komið fyrir hjá fleiri en 1 af hverjum 10 einstaklingum).

Aðrar aukaverkanir sem tilkynnt hefur verið um hjá sjúklingum með arfgengan týrósíndreyra af gerð 1 eru taldar upp hér að neðan:

Aðrar algengar aukaverkanir
· minnkaður fjöldi blóðflagna (blóðflagnafæð) og hvítra blóðkorna (hvítfrumnafæð), skortur á tilteknum hvítum blóðkornum (kyrningafæð).

Aðrar sjaldgæfar aukaverkanir
· aukinn fjöldi hvítra blóðkorna (hvítfrumnafjölgun),
· kláði, húðbólga (skinnflagningsbólga), útbrot.

Aðrar aukaverkanir sem tilkynnt hefur verið um hjá sjúklingum með AKU eru taldar upp hér að neðan:

Aðrar algengar aukaverkanir
-	berkjubólga
-	lungnabólga
-	kláði, útbrot

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Orfadin

Geymið lyfið þar sem börn hvorki ná til né sjá.

Ekki skal nota lyfið eftir fyrningardagsetningu sem tilgreind er á glasinu og öskjunni á eftir „EXP”. Fyrningardagsetning er síðasti dagur mánaðarins sem þar kemur fram.

Geymið í kæli (2°C ‑ 8°C).
Lyfið má geyma í eitt 2 mánaða tímabil (fyrir 2 mg hylki) eða 3 mánuði (fyrir 5 mg, 10 mg og 20 mg hylki) við hitastig sem ekki fer yfir 25°C, en eftir það verður að farga lyfinu.

Ekki gleyma að skrá dagsetninguna á glasið þegar það er tekið út úr kælinum.

Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

Orfadin inniheldur
-	Virka innihaldsefnið er nitisínón.
	Orfadin 2 mg: Hvert hylki inniheldur 2 mg nitsínón.
	Orfadin 5 mg: Hvert hylki inniheldur 5 mg nitisínón.
	Orfadin 10 mg: Hvert hylki inniheldur 10 mg nitisínón.
	Orfadin 20 mg: Hvert hylki inniheldur 20 mg nitisínón.

-	Önnur innihaldsefni eru
	Innihald hylkis: sterkja, forhleypt (úr maís).
	Hylkishúð: gelatín, títantvíoxíð (E 171).
	Áletrun: járnoxíð (E 172), shellak, própýlen glýkól, ammóníum hýdroxíð.

Lýsing á útliti Orfadin og pakkningastærðir
Hörðu hylkin eru hvít, ógegnsæ, áletruð með „NTBC” og styrknum „2 mg”, „5 mg”, „10 mg” eða „20 mg”, í svörtu. Hylkið inniheldur hvítt eða beinhvítt duft.

Hylkjunum er pakkað í plastlyfjaglös með innsigluðum lokum. Hvert glas inniheldur 60 hylki.

Markaðsleyfishafi
Swedish Orphan Biovitrum International AB
SE-112 76 Stockholm
Svíþjóð

Framleiðandi
Apotek Produktion & Laboratorier AB
Prismavägen 2
SE-141 75 Kungens Kurva
Svíþjóð


Þessi fylgiseðill var síðast uppfærður .


Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu. Þar eru líka tenglar á aðra vefi um sjaldgæfa sjúkdóma og lyf við þeim.


Fylgiseðill: Upplýsingar fyrir notanda lyfsins

Orfadin 4 mg/ml mixtúra, dreifa
nitisínón

Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Leitið til læknisins eða lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar:
1.	Upplýsingar um Orfadin og við hverju það er notað
2.	Áður en byrjað er að nota Orfadin
3.	Hvernig nota á Orfadin
4.	Hugsanlegar aukaverkanir
5.	Hvernig geyma á Orfadin
6.	Pakkningar og aðrar upplýsingar


1.	Upplýsingar um Orfadin og við hverju það er notað 

Orfadin inniheldur virka efnið nitisínón. Orfadin er notað til að meðhöndla:
· sjaldgæfan sjúkdóm sem kallast arfgengur týrósíndreyri af gerð 1 hjá fullorðnum, unglingum og börnum (af öllum aldurshópum)
· sjaldgæfan sjúkdóm sem kallast sortumiga (AKU) hjá fullorðnum

Þessir sjúkdómar valda því að líkaminn getur ekki brotið fullkomlega niður amínósýruna týrósín (amínósýrur eru byggingarhlutar próteina) og skaðleg efni myndast. Þessi efni safnast upp í líkamanum. Orfadin hamlar niðurbroti týrósíns og veldur því þannig að skaðlegu efnin myndast ekki. 

Við meðferð á arfgengum týrósíndreyra af gerð 1 verður þú að fylgja sérstöku mataræði þegar þú tekur þetta lyf þar sem týrósín helst í líkama þínum. Þetta sérstaka mataræði inniheldur lítið af týrósíni og fenýlalaníni (önnur amínósýra).

Við meðferð á AKU gæti læknirinn ráðlagt þér að fylgja sérstöku mataræði.


2.	Áður en byrjað er að nota Orfadin

Ekki má nota Orfadin
-	ef um er að ræða ofnæmi fyrir nitisínóni eða einhverju öðru innihaldsefni lyfsins (talin upp í kafla 6).

Ekki hafa barn á brjósti á meðan þú tekur þetta lyf, sjá kaflann „Meðganga og brjóstagjöf“.

Varnaðarorð og varúðarreglur
Leitið ráða hjá lækninum eða lyfjafræðingi áður en Orfadin er notað.
· Augnlæknir mun skoða augun fyrir og reglulega meðan á meðferð með nitisínóni stendur. Ef þú verður rauð/ur í augum eða færð önnur teikn um áhrif á augun, skaltu tafarlaust hafa samband við lækninn til að komast í augnskoðun. Augnvandamál gætu verið teikn um að ekki sé nægilega gætt að mataræði (sjá kafla 4).

Meðan á meðferð stendur verða teknar blóðprufur til þess að læknirinn geti athugað hvort meðferð sé fullnægjandi og til að tryggja að engar hugsanlegar aukaverkanir séu að valda blóðvandamálum.

Ef þú færð Orfadin til meðferðar á arfgengum týrósíndreyra af gerð 1 verður fylgst með lifrinni með reglulegu millibili því að sjúkdómurinn hefur áhrif á lifrina.

Lækniseftirlit skal fara fram á 6 mánaða fresti. Mælt er með tíðari heimsóknum ef aukaverkanir koma í ljós.

Notkun annarra lyfja samhliða Orfadin
Látið lækninn eða lyfjafræðing vita um öll önnur lyf sem eru notuð, hafa nýlega verið notuð eða kynnu að verða notuð.
Orfadin getur truflað virkni annarra lyfja, á borð við:
-	Lyf við flogaveiki (á borð við fenýtóín)
-	Lyf sem draga úr blóðstorknun (á borð við warfarín)

Notkun Orfadin með mat
Mælt er með því að mixtúran, dreifan sé tekin með mat.

Meðganga og brjóstagjöf
Öryggi þessa lyfs hefur ekki verið rannsakað hjá þunguðum konum né konum með barn á brjósti.
Vinsamlegast hafðu samband við lækninn ef þú ráðgerir að verða þunguð. Ef þú verður þunguð ber þér að hafa tafarlaust samband við lækninn. 
Ekki hafa barn á brjósti meðan verið er að taka þetta lyf, sjá kaflann „Ekki má nota Orfadin“.

Akstur og notkun véla
Þetta lyf hefur lítil áhrif á hæfni til aksturs og notkunar véla. En ef þú finnur fyrir aukaverkunum sem hafa áhrif á sjónina ættir þú ekki að aka eða nota vélar fyrr en sjónin er aftur orðin eðlileg (sjá kafla 4, „Hugsanlegar aukaverkanir“).

Orfadin inniheldur natríum, glýseról og natríum bensóat
Þetta lyf inniheldur 0,7 mg (0,03 mmól) af natríum í ml.
Skammtur sem nemur 20 ml af mixtúru, dreifu (10 g glýseról) eða meira, kann að valda höfuðverk, ónotum í maga og niðurgangi.
Natríum bensóat kann að auka gulu (gulur blær á húð og augum) hjá fyrirburum og fullburða nýburum með gulu og þróast yfir í kjarnagulu (heilaskemmd vegna uppsöfnunar gallrauða í heila). Vel verður fylgst með gildum blóðrauða hjá nýfæddu barni (efni sem í miklu magni veldur gulum blæ á húð). Ef gildin eru mun hærri en þau ættu að vera, einkum hjá fyrirburum með áhættuþætti á borð við blóðsýringu (of lágt pH gildi blóðs) og lág albúmíngildi (prótín í blóðinu), verður meðferð með Orfadin hylkjum íhuguð í stað mixtúrunnar, dreifunnar þar til gildi ótengds gallrauða í plasma verða eðlileg á ný.


3.	Hvernig nota á Orfadin

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum eða lyfjafræðingi. 

Fylgið upplýsingunum hér á eftir vandlega hvað varðar undirbúning skammta og lyfjagjöf, til þess að tryggja að réttur skammtur sé gefinn.

Við arfgengum týrósíndreyra af gerð 1 skal læknir sem reynslu hefur af meðferð sjúklinga með sjúkdóminn (arfgengan týrósíndreyra af gerð 1) hefja og hafa umsjón með meðferð með þessu lyfi.

Við arfgengum týrósíndreyra af gerð 1 er ráðlagður dagskammtur til inntöku 1 mg/kg líkamsþyngdar. Læknirinn mun aðlaga skammta fyrir þig.
Mælt er með því að gefa skammtinn einu sinni á dag. Þar sem takmarkaðar upplýsingar liggja fyrir um sjúklinga með líkamsþyngd <20 kg er hins vegar mælt með að skipta fullum dagsskammti í tvær lyfjagjafir á dag hjá þessum hópi sjúklinga.

Við AKU er ráðlagður skammtur 10 mg einu sinni á dag.

Taka skal mixtúruna, dreifuna óþynnta beint í munn með inntökusprautu.
Ekki má gefa Orfadin með inndælingu. Ekki skal festa nál við sprautuna.

Hvernig á að undirbúa skammt fyrir gjöf
Skammtinn sem læknirinn ávísar skal gefa í ml dreifu en ekki í mg. Það er vegna þess að inntökusprautan sem er notuð til að draga réttan skammt úr glasinu er merkt með ml. Ef ávísaður skammtur er í mg skaltu leita upplýsinga hjá lyfjafræðingi eða lækninum.

Pakkinn inniheldur glas með loki, millistykki og þrjár inntökusprautur (1,5 ml, 3 ml og 65 ml). Notið alltaf eina af meðfylgjandi inntökusprautum til að taka lyfið.
· 1,5 ml inntökusprautan (minnsta inntökusprautan) er merkt með 0,1 ml til 1,5 ml með kvarða niður í 0,051 ml. Hún er notuð til að mæla skammta sem eru minni en eða allt að 1,5 ml.
· 3 ml inntökusprautan (mið inntökusprautan) er merkt með 1 ml til 3 ml með kvarða niður í 0,1 ml. Hún er notuð til að mæla skammta sem eru stærri en 1,5 ml og allt að 3 ml.
· 65 ml inntökusprautan (stærsta inntökusprautan) er merkt með 1 ml til 65 ml með kvarða niður í 0,25 ml. Hún er notuð til að mæla skammta sem eru stærri en 3 ml.

Mikilvægt er að þú notir rétta inntökusprautu þegar þú tekur lyfið. Læknirinn, lyfjafræðingur eða hjúkrunarfræðingur mun sýna þér hvaða inntökusprautu þú átt að nota samkvæmt ávísuðum skammti.

Hvernig undirbúa skal nýtt glas af lyfinu fyrir fyrstu notkun:

Áður en fyrsti skammturinn er tekinn skal hrista glasið kröftuglega, því við langtíma geymslu mynda agnirnar klump neðst í glasinu. Fylgdu leiðbeiningunum hér fyrir neðan:

  Mynd A.		           	 Mynd B.				    Mynd C.

1.	Taktu glasið úr kæli. Skráðu dagsetninguna þegar glasið er tekið úr kæli á merkimiðann á glasinu.
2.	Hristu glasið kröftuglega í a.m.k. 20 sekúndur þar til fasti klumpurinn á botni glassins 	hefur dreifst fullkomlega (mynd A).
3.	Fjarlægðu barnaöryggislokið með því að ýta því þéttingsfast niður og snúa því rangsælis (mynd B).
4.	Komdu glasinu fyrir í uppréttri stöðu á borði. Ýttu plastmillistykkinu þétt ofan í háls glassins eins langt og þú getur (mynd C) og lokaðu glasinu með barnaöryggislokinu.

Leiðbeiningar um frekari notkun er að finna hér fyrir neðan undir „Hvernig undirbúa skal lyfjaskammt“.

Hvernig undirbúa skal lyfjaskammt

  Mynd D.			   	 Mynd E.			        Mynd F.

1. Hristu glasið kröftuglega í a.m.k. 5 sekúndur (mynd D).
2. Opnaðu glasið síðan strax með því að fjarlægja barnaöryggislokið.
3. Ýttu stimplinum í inntökusprautunni alveg niður.
4. Haltu glasinu í uppréttri stöðu og settu inntökusprautuna þétt í gatið á millistykkinu, efst á glasinu (mynd E).
5. Snúðu glasinu varlega á hvolf með inntökusprautunni í (mynd F).
6. Til að draga upp ávísaða skammtinn (ml), skaltu draga stimpilinn hægt niður þar til efri brún svarta hringsinsstimpilsins nemur nákvæmlega við strikið sem sýnir skammtinn (mynd F). Ef loftbólur sjást inni í fylltri inntökusprautunni, skaltu ýta stimplinum aftur upp þar til loftbólurnar eru horfnar. Togaðu þá stimpilinn aftur niður þar til efri brúnin  svarta hringsins nemur nákvæmlega við strikið sem sýnir skammtinn.
7. Snúðu glasinu aftur í upprétta stöðu. Losaðu inntökusprautuna með því að snúa hana varlega úr glasinu.
8. Skammtinn skal gefa strax í munninn (án þynningar) til að forðast að klumpur myndist í inntökusprautunni. Tæma skal inntökusprautuna hægt til að gefa rúm fyrir kyngingu, hröð sprautun lyfsins getur valdið köfnun.
9. Settu barnaöryggislokið á strax eftir notkun. Ekki skal fjarlægja millistykkið.
10. Glasið má geyma við stofuhita (ekki hærri en 25°C).

Hreinsun:
Hreinsið inntökusprautuna strax, aðeins með köldu kranavatni, og hreyfið stimpilinn inn og út ef nauðsyn krefur. Aðskiljið belg sprautunnar og stimpil og hreinsið hvort tveggja með vatni. Hristið af umframvatn og látið sundurtekna inntökusprautuna þorna fram að samsetningu fyrir næstu gjöf. Takið ekki inntökusprautuna í sundur.

Ef tekinn er stærri skammtur en mælt er fyrir um
Hafðu sambandi við lækninn eða lyfjafræðing eins fljótt og auðið er, ef þú hefur tekið stærri skammt af þessu lyfi en mælt er fyrir um.

Ef gleymist að taka Orfadin
Ekki á að tvöfalda skammt til að bæta upp skammt sem gleymst hefur að taka. Ef þú gleymir skammti, hafðu samband við lækninn eða lyfjafræðing.

Ef hætt er að nota Orfadin
Leitaðu til læknisins ef þér finnst lyfið ekki verka eins og til er ætlast. Ekki breyta skammti eða hætta meðferð án þess að tala við lækninn.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum.

Ef þú tekur eftir aukaverkunum sem tengjast augunum skaltu hafa tafarlaust samband við lækninn til að komast í augnskoðun. Meðferð með nitisínóni veldur hækkun á týrósíngildi í blóði sem getur valdið einkennum frá augum. Hjá sjúklingum með arfgengan týrósíndreyra af gerð 1 er algengt að tilkynnt sé um aukaverkanir frá augum (geta komið fyrir hjá fleiri en 1 af hverjum 100 einstaklingum) af völdum hækkunar á týrósíngildum eins og bólgu í auga (tárubólgu), ógegnsæi og bólgu í hornhimnu (glærubólga), ljósnæmi (ljósfælni) og augnverk. Bólga í augnloki (hvarmabólga) er sjaldgæf aukaverkun (getur komið fyrir hjá allt að 1 af hverjum 100 einstaklingum).
Hjá sjúklingum með AKU er mjög oft tilkynnt um aukaverkanirnar ertingu í augum (glærukvilla) og augnverk (getur komið fyrir hjá fleiri en 1 af hverjum 10 einstaklingum).

Aðrar aukaverkanir sem tilkynnt hefur verið um hjá sjúklingum með arfgengan týrósíndreyra af gerð 1 eru taldar upp hér að neðan:

Aðrar algengar aukaverkanir
· minnkaður fjöldi blóðflagna (blóðflagnafæð) og hvítra blóðkorna (hvítfrumnafæð), skortur á tilteknum hvítum blóðkornum (kyrningafæð).

Aðrar sjaldgæfar aukaverkanir
· aukinn fjöldi hvítra blóðkorna (hvítfrumnafjölgun),
· kláði, húðbólga (skinnflagningsbólga), útbrot.

Aðrar aukaverkanir sem tilkynnt hefur verið um hjá sjúklingum með AKU eru taldar upp hér að neðan:

Aðrar algengar aukaverkanir
-	berkjubólga
-	lungnabólga
-	kláði, útbrot

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Orfadin

Geymið lyfið þar sem börn hvorki ná til né sjá.

Ekki skal nota lyfið eftir fyrningardagsetningu sem tilgreind er á glasinu og öskjunni á eftir „EXP”. Fyrningardagsetning er síðasti dagur mánaðarins sem þar kemur fram.

Geymið í kæli (2°C ‑ 8°C).
Má ekki frjósa.
Geymið glasið í uppréttri stöðu.

Eftir að umbúðir eru rofnar má geyma lyfið í eitt 2 mánaða tímabil við hitastig sem ekki fer yfir 25°C, en eftir það verður að farga lyfinu.

Ekki gleyma að skrá dagsetninguna á glasið þegar það er tekið út úr kælinum.

Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

Orfadin inniheldur
· [bookmark: _Hlk525373745]Virka innihaldsefnið er nitisínón. Hver ml inniheldur 4 mg af nitisínóni.
· Önnur innihaldsefni eru hýdoxýprópýl metýlsellulósi, glýseról (sjá kafla 2), pólýsorbat 80, natríumbensóat (E211) (sjá kafla 2), sítrónusýru einhýdrat, natríumsítrat (sjá kafla 2), jarðarberjabragðefni (gervi) og hreinsað vatn.

Lýsing á útliti Orfadin og pakkningastærðir
Mixtúran, dreifan er hvít, örlítið þykkari og ógagnsæ dreifa. Áður en glasið er hrist kann hún að líta út eins og klumpur á botninum og örlítið ópallýsandi vökvi.
Hún kemur í brúnu 100 ml glasi úr gleri með hvítu barnaöryggisloki. Hvert glas inniheldur 90 ml af mixtúru, dreifu.
Hver pakkning inniheldur eitt glas, eitt millistykki og þrjár inntökusprautur.

Markaðsleyfishafi
Swedish Orphan Biovitrum International AB
SE-112 76 Stockholm
Svíþjóð

Framleiðandi
Apotek Produktion & Laboratorier AB
Celsiusgatan 43
SE-212 14 Malmö
Svíþjóð

Apotek Produktion & Laboratorier AB
Prismavägen 2
SE-141 75 Kungens Kurva
Svíþjóð


Þessi fylgiseðill var síðast uppfærður .


Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu. Þar eru líka tenglar á aðra vefi um sjaldgæfa sjúkdóma og lyf við þeim.

